Kommissionens beslutning

af 12. februar 2004

om finansiel støtte fra EF for 2004 til driften af EF-referencelaboratorier, som beskæftiger sig med dyresundhed og levende dyr

(meddelt under nummer K(2004) 343)

(Kun den spanske, danske, tyske, engelske, franske og svenske udgave er autentiske)

(2004/147/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved forordning (EF) nr. 806/2003(2), særlig artikel 28, stk. 2, og

ud fra følgende betragtninger:

(1) EF bør yde finansiel støtte til driften af de EF-referencelaboratorier, der er udpeget til at bistå med varetagelsen af de funktioner og opgaver, som er fastlagt i følgende direktiver og beslutninger:

- Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest(3)

- Rådets direktiv 92/66/EØF af 14. juli 1992 om fællesskabsforanstaltninger til bekæmpelse af Newcastle disease(4)

- Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza(5)

- Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin(6)

- Rådets direktiv 93/53/EØF af 24. juni 1993 om minimumsfællesskabsforanstaltninger til bekæmpelse af visse fiskesygdomme(7)

- Rådets direktiv 95/70/EF af 22. december 1995 om minimumsfællesskabsforanstaltninger til bekæmpelse af visse sygdomme hos toskallede bløddyr(8)

- Rådets direktiv 92/35/EØF af 29. april 1992 om fastsættelse af regler for kontrol med og foranstaltninger til bekæmpelse af hestepest(9)

- Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får(10)

- Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning(11)

- Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschener syge og afrikansk svinepest(12)

- Rådets beslutning 96/463/EF af 23. juli 1996 om udpegelse af det referenceorgan, som skal deltage i arbejdet med at gøre prøvemetoderne og vurderingen af prøveresultaterne ensartede for racerent avlskvægs vedkommende(13).

(2) Der bør kun ydes EF-tilskud, hvis de planlagte foranstaltninger gennemføres effektivt og myndighederne sender alle nødvendige oplysninger inden for de fastsatte tidsfrister.

(3) Af budgetmæssige grunde bør EF-støtten ydes for en periode på et år.

(4) Der bør ydes yderligere EF-støtte til tilrettelæggelse af en årlig workshop vedrørende EF-referencelaboratoriernes ansvar i samme periode i et tilfælde.

(5) Kommissionen har foretaget en vurdering af de arbejdsprogrammer og dertil hørende budgetter, som EF-referencelaboratorierne har forelagt for 2004.

(6) Ifølge artikel 3, stk. 2, i Rådets forordning (EF) nr. 1258/1999(14) skal veterinær- og plantesundhedsforanstaltninger, som foretages i henhold til EF-reglerne, finansieres af Den Europæiske Udviklings- og Garantifond for Landbruget, Garantisektionen. Artikel 8 og 9 i forordning (EF) nr. 1258/1999 gælder for finanskontrol.

(7) Ved Kommissionens forordning (EF) nr. 156/2004(15) fastsættes, til hvilke udgifter, der afholdes af de EF-referencelaboratorier, som modtager tilskud i henhold til artikel 28 i beslutning 90/424/EØF, der kan ydes støtte, og hvilke procedurer der gælder for indberetning af udgifter og revision.

(8) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I forbindelse med klassisk svinepest ydes der EF-støtte til Tyskland, for at Institut für Virologie der Tierärztlichen Hochschule, Hannover, Tyskland, kan varetage de funktioner og opgaver, som er fastsat i bilag IV til direktiv 2001/89/EF.

EF-støtten fastsættes til højst 210000 EUR for perioden 1. januar til 31. december 2004.

EF-støtten til tilrettelæggelse af en workshop om metoder til diagnosticering af klassisk svinepest fastsættes til højst 30000 EUR.

Artikel 2

I forbindelse med Newcastle disease ydes der EF-støtte til Det Forenede Kongerige, for at Central Veterinary Laboratory, Addlestone, Det Forenede Kongerige, kan varetage de funktioner og opgaver, som er fastsat i bilag V til direktiv 92/66/EØF.

EF-støtten fastsættes til højst 65000 EUR for perioden 1. januar til 31. december 2004.

Artikel 3

I forbindelse med aviær influenza ydes der EF-støtte til Det Forenede Kongerige, for at Central Veterinary Laboratory, Addlestone, Det Forenede Kongerige, kan varetage de funktioner og opgaver, som er fastsat i bilag V til direktiv 92/40/EØF.

EF-støtten fastsættes til højst 135000 EUR for perioden 1. januar til 31. december 2004.

Artikel 4

I forbindelse med smitsomt blæreudslæt hos svin ydes der EF-støtte til Det Forenede Kongerige, for at Pirbright Laboratory, Det Forenede Kongerige, kan varetage de funktioner og opgaver, som er fastsat i bilag III til direktiv 92/119/EØF.

EF-støtten fastsættes til højst 95000 EUR for perioden 1. januar til 31. december 2004.

Artikel 5

I forbindelse med fiskesygdomme ydes der EF-støtte til Danmark, for at Danmarks Veterinærinstitut, Århus, Danmark, kan varetage de funktioner og opgaver, som er fastsat i bilag C til direktiv 93/53/EØF.

EF-støtten fastsættes til højst 140000 EUR for perioden 1. januar til 31. december 2004.

Artikel 6

I forbindelse med sygdomme hos toskallede bløddyr ydes der EF-støtte til Frankrig, for at Ifremer, La Tremblade, Frankrig, kan varetage de funktioner og opgaver, som er fastsat i bilag B til direktiv 95/70/EF.

EF-støtten fastsættes til højst 90000 EUR for perioden 1. januar til 31. december 2004.

Artikel 7

I forbindelse med afrikansk hestepest ydes der EF-støtte til Spanien, for at Laboratorio de sanidad y producción animal, Algete, Spanien, kan varetage de funktioner og opgaver, som er fastsat i bilag I til direktiv 92/35/EØF.

EF-støtten fastsættes til højst 50000 EUR for perioden 1. januar til 31. december 2004.

Artikel 8

I forbindelse med bluetongue ydes der EF-støtte til Det Forenede Kongerige, for at Pirbright Laboratory, Det Forenede Kongerige, kan varetage de funktioner og opgaver, som er fastsat i bilag II til direktiv 2000/75/EF.

EF-støtten fastsættes til højst 125000 EUR for perioden 1. januar til 31. december 2004.

Artikel 9

I forbindelse med rabiesserologi ydes der EF-støtte til Frankrig, for at AFSSA Nancy, Frankrig, kan varetage de funktioner og opgaver, som er fastsat i bilag II til beslutning 2000/258/EF.

EF-støtten fastsættes til højst 150000 EUR for perioden 1. januar til 31. december 2004.

Artikel 10

I forbindelse med afrikansk svinepest ydes der EF-støtte til Spanien, for at Centro de Investigación en Sanidad Animal, Valdeolmos, Madrid, Spanien, kan varetage de funktioner og opgaver, som er fastsat i bilag V til direktiv 2002/60/EF.

EF-støtten fastsættes til højst 105000 EUR for perioden 1. januar til 31. december 2004.

Artikel 11

I forbindelse med vurderingen af prøveresultaterne for racerent avlskvægs vedkommende og harmoniseringen af prøvemetoderne ydes der EF-støtte til Sverige, for at Interbull Centre, Uppsala, Sverige, kan varetage de funktioner og opgaver, som er fastsat i bilag II til beslutning 96/463/EF.

EF-støtten fastsættes til højst 65000 EUR for perioden 1. januar til 31. december 2004.

Artikel 12

Denne beslutning er rettet til Kongeriget Danmark, Forbundsrepublikken Tyskland, Kongeriget Spanien, Den Franske Republik, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 12. februar 2004.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EUT L 122 af 16.5.2003, s. 1.

(3) EFT L 316 af 1.12.2001, s. 5.

(4) EFT L 260 af 5.9.1992, s. 1. Senest ændret ved forordning (EF) nr. 806/2003.

(5) EFT L 167 af 22.6.1992, s. 1. Senest ændret ved forordning (EF) nr. 806/2003.

(6) EFT L 62 af 15.3.1993, s. 69. Senest ændret ved forordning (EF) nr. 806/2003.

(7) EFT L 175 af 19.7.1993, s. 23. Ændret ved Kommissionens beslutning 2001/288/EF.

(8) EFT L 332 af 30.12.1995, s. 33. Senest ændret ved forordning (EF) nr. 806/2003.

(9) EFT L 157 af 10.6.1992, s. 19. Senest ændret ved forordning (EF) nr. 806/2003.

(10) EFT L 327 af 22.12.2000, s. 74.

(11) EFT L 79 af 30.3.2000, s. 40. Ændret ved Kommissionens beslutning 2003/60/EF (EFT L 23 af 28.1.2003, s. 30).

(12) EFT L 192 af 20.7.2002, s. 27.

(13) EFT L 192 af 2.8.1996, s. 19.

(14) EFT L 160 af 26.6.1999, s. 103.

(15) EUT L 27 af 30.1.2004, s. 5.